“Umi kuña ha kuimbaʼe omereséva [...] oikove jey omanóva apytégui.” Umi unhído iñeʼẽrendúvare ningo ojeʼe ‘omereseha orresivi Ñandejára Rréino’ (2 Tes. 1:5, 11). Jesucristo sakrifísio rupive, Jehovápe g̃uarã haʼekuéra hekojoja ha omerese oikove opa ára g̃uarã. Ha upéicha rupi haʼekuéra omanóvo opytáma pekadoʼỹetére Ñandejára renondépe (Rom. 5:1, 18; 8:1). Káda unhídore la Biblia heʼi ‘ovyʼa ha imarangatuha’. Upéicha rupi haʼekuéra omerese orresusita yvágape (Apoc. 20:5, 6). Péro umi oikove jeýtava ko yvy ape ári apytépe oĩta “hekojojaʼỹva” (Hech. 24:15). ¿Ikatúpa jaʼe koʼãva iñinhústoramo jepe ‘omereseha’ avei orresusita?